Ons word na die Rondavel kamp gewys, en waar ons kan braai. Dis waar ons Rusty die hond ontmoet. Rusty was stout gewees, en word toe aan 'n lang draad ketting kombenasie in die plaaserf gehou. Hy hou dan ook sommer waak oor die motors.
Ons steek die vure aan en begin lekker kuier. Die dreuning van die diesel krag opwekker put-put in die nag. Net na 10 vra die oom ons of hy dit kan afsit, en ons vra vir nog so 15 minute om ons braaivleis klaar te eet.
Ons staan almal so langsamehangend op, en weldra maak ons almal gereed. Dis toe dat ons hoor dat die oornag plek, die bergkamp, nie beskikbaar is nie. Die pad na die bergkamp is nie begaanbaar nie, en omdat hulle gereeld alles behalwe die vars lug daar steel, moet alles opgery word vir stappers. Ons word die Rondawels aangebied, en gevra of ons nie maar die dagstappe kan doen nie.
Na 'n vinnige beraadslaging besluit ons om die 15.8km roete te doen...nie dat ons swaar sakke if iets gaan dra nie. Ons pak gou alles reg en weg, en vertrek dan op die roete. Halfpad na die afdraai op dag1, word ons skielik deur "Hond" ingehaal. Hy draf behoorlik verby, gereed vir die dag se stap.
Vandaar gaan volg die pad die kontoer op die randtjie op ribbok loop na "Dam uitsig", waar mens 'n mooi uitsig het oor die Loskoppe van Loskopdam, en die dam self. Van hier af sak die pad redelik steil af na die kruispad, waar jy of kan teruggaan kamp toe met die kort roete, of aangaan na die watervalle toe.
Ons haal die alwyn krans 'n kort en stewige rukkie se klim later en skep asem. Ons stap verder in die laat middag en kom af op 'n baie groot alwyn (sien fotos). 'n Kort entjie verder sien ons die eerste wildlewe vir die dag...twee donkies...
Na almal gestort en gerus het, steek ons die vure aan. Eerste in die aand se agenda is Jenga, en 'n paar benoude oomblike volg toe ons die 32'ste ry bou...al wat ons kan se is Respek aan Jan-Harm!
Na'n vinnige draai deur 'n slaggat (minus een wiel) en 'n hamburger by Wimpy, is ons sommer gou weer terug in Pretoria.
Hierdie is 'n baie mooi roete, baie water, mooi uitsigte en baie goed gemerk. Hierdie is beslis 'n moet stap roete vir enige klub en 'n goeie een vir beginners. Ek hoop rerig die berkamp word uitgesorteer want ek dink dit kan dalk 'n baie goeie oornag roete maak.